
Projektas 
LIETUVOS RESPUBLIKOS

RYŠIŲ REGULIAVIMO TARNYBOS

DIREKTORIUS

ĮSAKYMAS

DĖL RYŠIŲ REGULIAVIMO TARNYBOS PRIE LIETUVOS RESPUBLIKOS VYRIAUSYBĖS DIREKTORIAUS 2003 M. KOVO 13 D. ĮSAKYMO NR. 1V-27 „DĖL RADIJO DAŽNIŲ (KANALŲ), KURIUOS GALIMA NAUDOTI BE ATSKIRO LEIDIMO, SĄRAŠO PATVIRTINIMO“ PAKEITIMO

2008 m.                                 d. Nr. 1V-

Vilnius

Vadovaudamasis Lietuvos Respublikos elektroninių ryšių įstatymo (Žin., 2004, Nr. 69-2382) 50 straipsnio 2 dalies 1 punktu, Radijo ryšio įrenginių ir telekomunikacijų galinių įrenginių techninio reglamento, patvirtinto Ryšių reguliavimo tarnybos prie Lietuvos Respublikos Vyriausybės direktoriaus 2002 m. spalio 14 d. įsakymu Nr. 138 (Žin., 2002, Nr. 104-4683; 2003, Nr. 88-4022), 21 punktu, Radijo dažnių (kanalų) skyrimo ir naudojimo taisyklių, patvirtintų Lietuvos Respublikos ryšių reguliavimo tarnybos direktoriaus 2005 m. spalio 6 d. įsakymu Nr. 1V-854 (Žin., 2005, Nr. 122-4382), 4 punktu ir įgyvendindamas 2008 m. rugpjūčio 13 d. Europos Komisijos sprendimą 2008/673/EB, iš dalies keičiantį sprendimą 2005/928/EB dėl 169,4–169,8125 MHz dažnių juostos naudojimo suderinimo Bendrijoje (OL 2008 L 220, p. 29):
1.Pakeičiu Radijo dažnių (kanalų), kuriuos galima naudoti be atskiro leidimo, sąrašą, patvirtintą Ryšių reguliavimo tarnybos prie Lietuvos Respublikos Vyriausybės direktoriaus 2003 m. kovo 13 d. įsakymu Nr. 1V-27 (Žin., 2003, Nr. 30-1277):

1.1. išdėstau 2 punktą taip:

„2. Sąrašas parengtas vadovaujantis Lietuvos Respublikos elektroninių ryšių įstatymo (Žin., 2004, Nr. 69-2382) 9 straipsnio 2 punktu, 30 straipsnio 2 dalies 17 punktu, 43 straipsniu, 50 straipsnio 2 dalies 1 punktu, 58 straipsnio 1 dalimi ir 2 dalies 1 punktu, Radijo ryšio įrenginių ir telekomunikacijų galinių įrenginių techninio reglamento, patvirtinto Ryšių reguliavimo tarnybos prie Lietuvos Respublikos Vyriausybės direktoriaus 2002 m. spalio 14 d. įsakymu Nr. 138 (Žin., 2002, Nr. 104-4683; 2003, Nr. 88-4022), 21 punktu, Radijo dažnių (kanalų) skyrimo ir naudojimo taisyklių, patvirtintų Lietuvos Respublikos ryšių reguliavimo tarnybos direktoriaus 2005 m. spalio 6 d. įsakymu Nr. 1V-854 (Žin., 2005, Nr. 122-4382), 4 punktu ir įgyvendinant 2004 m. liepos 8 d. Europos Komisijos sprendimą 2004/545/EB dėl radijo spektro 79 GHz dažnių juostoje suderinimo automobilinių mažojo nuotolio radijo ryšio įrenginių naudojimui Bendrijoje (OL 2004 L 241, p. 66), 2005 m. sausio 17 d. Europos Komisijos sprendimą 2005/50/EB dėl 24 GHz radijo dažnių juostos suderinimo automobilinių mažojo nuotolio radijo ryšio įrenginių terminuotam naudojimui Bendrijoje (OL 2005 L 21, p. 15), 2005 m. liepos 11 d. Europos Komisijos sprendimą 2005/513/EB dėl suderinto radijo spektro naudojimo 5 GHz dažnių juostoje įgyvendinant bevielės prieigos sistemas, įskaitant vietinio radijo ryšio tinklus (WAS/RLAN) (OL 2005 L 187, p. 22), 2005 m. gruodžio 20 d. Europos Komisijos sprendimą 2005/928/EB dėl 169,4−169,8125 MHz dažnių juostos naudojimo suderinimo Bendrijoje (OL 2005 L 344, p. 47), 2006 m. lapkričio 9 d. Europos Komisijos sprendimą 2006/771/EB dėl suderinto radijo spektro naudojimo mažojo nuotolio įrenginiuose (OL 2006 L 312, p. 66), 2006 m. lapkričio 23 d. Europos Komisijos sprendimą 2006/804/EB dėl ultraaukštų dažnių (UHF) juostoje veikiančių radijo dažninio atpažinimo (RFID) įrenginių radijo spektro suderinimo (OL 2006 L 329, p. 64), 2007 m. vasario 12 d. Europos Komisijos sprendimą 2007/90/EB, iš dalies keičiantį sprendimą 2005/513/EB dėl suderinto radijo spektro naudojimo 5 GHz dažnių juostoje įgyvendinant belaidės prieigos sistemas, įskaitant vietinio radijo ryšio tinklus (WAS/RLAN) (OL 2007 L 41, p. 10), 2007 m. vasario 14 d. Europos Komisijos sprendimą 2007/98/EB dėl suderinto radijo spektro naudojimo 2 GHz dažnių juostose diegiant sistemas, kuriomis teikiamos judriojo palydovinio ryšio paslaugos (OL 2007 L 43, p. 32), 2007 m. vasario 21 d. Europos Komisijos sprendimą 2007/131/EB dėl radijo spektro, skirto įrenginiams, pagrįstiems ultraplačiajuoste ryšio technologija, suderinto naudojimo Bendrijoje (OL 2007 L 55, p. 33), 2008 m. balandžio 7 d. Europos Komisijos sprendimą 2008/294/EB dėl suderintų spektro naudojimo judriojo ryšio paslaugoms orlaiviuose (JRO paslaugos) teikti Bendrijoje sąlygų (OL 2008 L 98, p. 19), 2008 m. gegužės 23 d. Europos Komisijos sprendimą 2008/432/EB, iš dalies keičiantį sprendimą 2006/771/EB dėl suderinto radijo spektro naudojimo mažojo nuotolio įrenginiuose (OL 2008 L 151, p. 49), 2008 m. rugpjūčio 13 d. Europos Komisijos sprendimą 2008/673/EB, iš dalies keičiantį sprendimą 2005/928/EB dėl 169,4–169,8125 MHz dažnių juostos naudojimo suderinimo Bendrijoje (OL 2008 L 220, p. 29), bei atsižvelgiant į 2008 m. balandžio 7 d. Europos Komisijos rekomendaciją 2008/295/EB dėl leidimo teikti judriojo ryšio paslaugas orlaiviuose (JRO paslaugos) Europos Bendrijoje (OL 2008 L 98, p. 24).“;

1.2. išdėstau II skyriaus lentelės 46 ir 48 eilutes taip:

„
	46.
	169,4−169,475 MHz 

(6 kanalai, kanalo plotis 12,5 kHz, pirmojo kanalo vidurio dažnis 169,40625 MHz, paskutiniojo kanalo vidurio dažnis 169,46875 MHz, arba 3 kanalai, kanalo plotis 25 kHz, pirmojo kanalo vidurio dažnis 169,4125 MHz, paskutiniojo kanalo vidurio dažnis 169,4625 MHz, arba 1 kanalas, kurio plotis 50 kHz, kanalo vidurio dažnis 169,4375 MHz)


	Skaitiklio rodmenų nuskaitymo sistemos, mažos galios siųstuvai, skirti sekimo ir turto stebėjimo sistemoms
	Didžiausia spinduliuotės galia turi būti ne didesnė kaip 0,5 W efektyviosios spinduliuotės galios (e.r.p.). Skaitiklio rodmenų sistemų veikos ciklo trukmė  turi būti mažesnė negu 10 proc. Sekimo ir turto stebėjimo sistemoms veikos ciklo trukmė turi būti mažesnė negu 1 proc. Naudotojai negali reikalauti, kad jų naudojami radijo ryšio įrenginiai būtų apsaugoti nuo žalingųjų trukdžių, kuriuos gali kelti kiti tais pačiais radijo dažniais (kanalais) veikiantys radijo ryšio įrenginiai.
	2008/673/EB,
2005/928/EB,

ECC/DEC(05)02


	48.
	169,4875−

169,5875 MHz

(8 kanalai, kanalo plotis 12,5 kHz, pirmojo kanalo vidurio dažnis 169,49375 MHz, paskutiniojo kanalo vidurio dažnis 169,58125 MHz, arba 3 kanalai, kanalo plotis 25 kHz, pirmojo kanalo vidurio dažnis 169,5125 MHz, paskutiniojo kanalo vidurio dažnis 169,5625 MHz, arba 2 kanalai, kanalo plotis 50 kHz, pirmojo kanalo vidurio dažnis 

169,5125 MHz, antrojo kanalo vidurio dažnis 169,5625 MHz)
	Klausos aparatai
	Didžiausia spinduliuotės galia turi būti ne didesnė kaip 0,5 W efektyviosios spinduliuotės galios (e.r.p.). Naudotojai negali reikalauti, kad jų naudojami radijo ryšio įrenginiai būtų apsaugoti nuo žalingųjų trukdžių, kuriuos gali kelti kiti tais pačiais radijo dažniais (kanalais) veikiantys radijo ryšio įrenginiai.
	2008/673/EB,
2005/928/EB,

ECC/DEC(05)02


“.
2. Nustatau, kad šis įsakymas įsigalioja nuo 2008 m. spalio 31 d.

3. Nurodau šį įsakymą paskelbti oficialiame leidinyje „Valstybės žinios“.

Direktorius

